નવી દિલ્હીઃ IRCTC વેબસાઈટ દ્વારા ડેબિટ અથવા ક્રેડિટ કાર્ડ દ્વારા રેલવે ટિકીટ બૂકિંગ કરાવવા માટે થોડાસમયમાં જ ઓછો ચાર્જ ચૂકવવો પડે તેવી શક્યતાઓ દેખાઈ રહી છે. સરકાર એમડીઆર ચાર્જને દૂર કરવા માટે વિચાર કરી રહી છે, જે આઈઆરસીટીસી યાત્રીઓ પાસેથી વસૂલે છે. રેલવેપ્રધાન પીયૂષ ગોયલે જણાવ્યું હતું કે અત્યારે આ મામલે બેંકો સાથે વાતચીત કરવામાં આવી રહી છે જેથી એ વાતની જાણકારી મેળવી શકાય કે રેલવે યાત્રીઓને એમડીઆરના બોજમાંથી મુક્ત કરવા માટે શું કરી શકાય.